**A testnevelés óra alóli mentesítés formanyomtatványa**

Tisztelt Szülők!

Tanulóink közül néhányan már az első héten jelezték a testnevelő tanároknak, hogy nem akarnak a délutáni órán részt venni, mivel valamilyen edzésre járnak. A jogszabály valóban ad ilyen lehetőséget, de ennek van szabályos ügymenete. Innen letölthető az ehhez készített nyomtatvány, ami egyrészt a sportegyesületi igazolás, másrészt a szülői kérelem. Ennek benyújtása után hozok egy mentesítési határozatot, onnantól van joga a tanulónak élni a lehetőséggel.

Kérem, arra legyenek figyelemmel, hogy testnevelés órán való részvétel alóli mentesítés technikailag csak akkor kivitelezhető, ha délutáni óráról van szó

Fontos, hogy a 2011. évi CXC. Tv. 27.§ (11) bekezdése alapján a heti két óra testnevelés alóli mentesítés akkor adható meg, ha:

A tanuló versenyszerű sporttevékenységet folytat, igazolt, egyesületi tagsággal vagy amatőr sportolói sportszerződéssel rendelkező sportoló és az adott tanévre vonatkozóan van versenyengedélye, valamint egyesületi igazolása.

Kérem, a fentiek alapján hívják fel gyermekük figyelmét arra, hogy csak szabályos körülmények között élhetnek a mentesítéssel.

Cibakháza, 2017. szeptember 4. Hegedűsné Varga Ilona

intézményvezető